title: Glad bedel
text: E 1972 e tivizas Emvod meur ABU ma vije savet roll ar Glad bedel, ennañ lec'hiadoù ha gweledvaoù arouezel eus ar bed. Fiziet eo bet en Unesco klask anezho ha kempenn ar roll.
  
  E Breizh 
  Ma'z eus 39 lec'hiad degemeret er Frañs, 3 en Iwerzhon, 5 e Bro-Skos, 3 e Kembre hag 1 e Kernev-Veur war roll glad ar bed n'eus hini ebet e Breizh. N'emañ na Karn Barnenez ha Steudadoù Karnag war al listenn. Ne gaver nemet Tour Kameled hag a zo lodek e Rouedad lec'hiennoù meur Vauban.
  
  Taolenn dasparzh ar glad bedel 
  
  Klaska ra izili UNESCO ober a seurt ma vefe kempouez an traoù etre kevandirioù evit a sell ouzh lec'hiañ ar glad bedel. Er penn-kentañ e veze lakaet Europa war-wel dreist-holl. Gwir eoc 'hoazh, nemet ez eo deuet kempouesoc'h an traoù bremañ ma tegemer lec'hiennoù naturel dreistordinal. Hiziv an deiz (2012) ez eus 961 lec'h war ar roll, dasparzhet int etre 157 Stad : 745 anezho a denn d'ar sevenadur, 187 anezho a denn d'an natur, ha 29 anezho a zo kemmesk (sevenadur ha natur). A-fet douaroniezh ez int dasparzhet e pemp tiriad : Afrika issahara, Stadoù arab (Norzhafrika ha Reter-Nesañ), Azia ha Habask (gant Aostralia hag Okeania), Europa ha Norzhamerika (Stadoù-Unanet ha Kanada), hag Amerika latin (gant Mec'hiko hag ar C'harib).
  
  E tiriad Europa-Norzhamerika ez eo renket Kevredad Russia, Turkia, broioù ar C'haokaz hag Israel.
  
  Notennoù 
  
  UNESCO